Swoju lětušu hłownu zhromadźiznu zwjazachu čłonojo Towarstwa přećelow Serbow (SPL) minjenu sobotu w Praze ze 111. róčnicu załoženja SPL. Tež Domowina je gratulowała.
Praha (Łu/SN). Towarstwo přećelow Serbow (SPL) – při Serbskim seminarje w Praze – je w zwisku z lětušej hłownej zhromadźiznu minjenu sobotu w čěskej stolicy na 111 lět spomóžneho skutkowanja zhladowała. Mjez gratulantami sposrědkowa referent Domowiny za kulturu a wukraj Clemens Škoda zbožopřeća předsydy Domowiny Dawida Statnika. Tam mjez druhim rěkaše: „Přez wjele generacijow mějachmy čěskich přećelow, kotřiž starosćachu so wo dóńt serbskeho ludu. Tež hdyž je so pomjenowanje towarstwa měnjało, wostachu čłonojo nam w dobrych a ćežkich časach přez lětstotk swěrni.“ Zdobom wupraji Clemens Škoda jako čłon SPL předsydstwu towarstwa swój dźak a připóznaće za zdokonjane čestnohamtske dźěło.
szl_Latn szl_Latn